Red (struktura podataka)
Red (engleski: Queue) apstraktni je tip podataka koji služi za pohranu niza istovrsnih elemenata. Kod reda se podaci  čitaju i brišu sa čela reda , dok se novi podaci zapisuju na začelje reda. Ovo čini red podatkovnom strukturom sa pristupom "prvi koji ulazi - prvi izlazi" (engl. FIFO - first in, first out). Kada se doda novi elemenat u red da bi se on uklonio moraju biti uklonjeni svi elementi koji su dodani prije njega. Dakle, podaci se kod  reda, suprotno od steka, čitaju istim redoslijedom kojim su upisani.